VS002362
Datum: 2002-07-25T02:00:00.000+02:00
datum_sodbe_i_stopnje: 2006-12-06T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe sluha in njihove posledice - duševne motnje
fischer: hudi primeri
odskodnina: 8,300.000 SIT (primerna odškodnina), glede na že izvršena izplačila zavarovalnice dosojen ustrezno zmanjšan znesek
opombe: II Ips 814/2008. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Mesar.

## Škodni dogodek

Nesreča pri delu, nanj je v klavnici padel kavelj skupaj z obešenim govedom.

## Poškodba

Razpočna rana na levi strani glave, pretres možganov, težave po pretresu možganov, popoškodbena živčna razrvanost z znaki anksioznosti, primitivna oblika rentne nevroze, zaznavna obojestranska izguba sluha, posttravmatski organski sindrom srednje stopnje. Bolniški stalež 1 mesec in 23 dni.

## Telesne bolečine

1,500.000 SIT Trajno hude bolečine – nekaj dni, srednje hude v kombinaciji z lahkimi – 3 do 4 mesece, še 1 leto po dogodku so se odražale kot stalen in nato občasen glavobol, ki ga bo trpel tudi v bodoče.

#### Hospitalizacija

Hospitalizacija na travmatološkem oddelku.

#### Ambulantno zdravljenje

14 pregledov pri specialistih, 6 psiholoških testiranj, 8 pregledov pri izbranem zdravniku.

#### Nevšečnosti med zdravljenjem

Odvisnost od tuje pomoči, jemanje analgetikov, zdravil za lajšanje psihičnih težav, 2x izpostavljenost ionizirajočemu sevanju.

## Strah

400.000 SIT Sekundarni hud strah za izid zdravljenja – 3 dni, lažji pa 3 mesece.

## Zmanjšanje življenjske aktivnosti

6,400.000 SIT ZŽA je po oceni kliničnega psihologa 50%, po oceni izvedenca za ORL pa 40%. Trajna izguba sluha (desno od 15 do 60 dB, levo od 20 do 60 dB), ki bi terjala uporabo slušnega aparata. Občasne bolečine v vratu, glavoboli, simptomi psihoorganskega sindroma, ki se kažejo kot živčnost, tesnobnost, depresivnost, je osebnostno spremenjen. Opustil je rekreacijo, delo na vrtu, vožnjo z avtomobilom, pri stikih z ljudmi je obremenjen z glavoboli, preobčutljivostjo za hrup, ima motnje koncentracije. Poklicno delo pa še opravlja.

#### Opis invalidnosti

10% invalidnost zaradi izgube sluha – invalid III. kategorije.

---

ZOR člen 200, 203